מרגרט גרדינר

מרגרט גרדינר (אנגלית: Margaret Gardiner; נולדה ב-21 באוגוסט 1959) היא עיתונאית דרום אפריקאית וזוכת תחרות מיס תבל 1978. גרדינר הייתה הזוכה הראשונה מדרום אפריקה.

ביוגרפיה
גרדינר נולדה בקייפטאון, דרום אפריקה. ב-1978, בגיל 18, היא נבחרה למיס רפובליקת דרום אפריקה ובאותה שנה נבחרה למיס תבל מתוך 75 מתמודדות בתחרות. 

היא למדה לתואר ראשון בפסיכולוגיה באוניברסיטת צ'ארלסטון וכתבה שני ספרים על בריאות ויופי, גרדינר התחנכה בקתדרלת סנט ג'ורג', אותה כנסייה בה דזמונד טוטו מטיף. 

היא חברה באיגוד העיתונאים הזרים בהוליווד הבוחרת מדי שנה את המתמודדים והזוכים בפרס גלובוס הזהב ועובדת כעיתונאית בטלוויזיה ובעיתונות הכתובה בלוס אנג'לס.

חיים אישיים 
גרדינר נשואה לאנדרה נל, פרופסור לרפואת ילדים ובריאות הציבור באוניברסיטת קליפורניה בלוס אנג'לס .

הערות שוליים

קישורים חיצוניים

משתתפות בתחרות מיס תבל 1978
זוכות מיס תבל
דוגמניות דרום אפריקאיות
עיתונאיות דרום אפריקאיות
בוגרות אוניברסיטאות ומכללות בארצות הברית
מהגרים מדרום אפריקה
מהגרים מדרום אפריקה לארצות הברית
מהגרות לארצות הברית
ילידות 1959